10
राजा क्षयर्ष अदिक मोर्दकै अन्द महानता
1 राजा क्षयर्ष द्याश अदिक समुद्र अन्द टापू येढ्ढु मा कर हचदुर. 2 आऊन महानता अदिक पराक्रम इन क्याल्सागोळ, अदिक मोर्दकै अन्द आ बड़ाई इन पुरा ब्योरा, जो राजा आऊन माळीदुन, येन आव मादै अदिक फारस इन राजागोळ्द इतिहास इन किताब दा लिख्‍सकु हैलेच? 3 यहूदी मोर्दकै, क्षयर्ष राजा अन्द अच ल्‍यालमा ईरोन, अदिक यहूदीगोळ्द नजर दा धोळ ईरोन, अदिक आऊन सप्पा वार्टुर आऊन से खुश ईरोर, यतिकी आव तान लॉकुर्द भलाई इन खोज दा ईरतोगोन अदिक तान सप्पा लॉकुर से शांती इन मातगोळ अनतोगोन.